hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Խոշտանգված զինվորի գործով նախաքննությունն ավարտվել է․ գործը քննել է նույն բաժինը, որը չորս տարի առաջ կարճել էր | Forrights.am
Բանակում հոգեկան խնդիրներ ձեռք բերած Արթուր Հակոբյանի գործով նախաքննության ավարտ է հայտարարվել։ Այս մասին տուժողի ներկայացուցիչ, փաստաբան Արա Ղարագյոզյանը տեղեկացել է էլեկտորանային փոստի միջոցով։ Բայց ինչ որոշում է կայացվել դեռ հայտնի չէ։ Բայց Արա Ղարագյոզյանը համոզմունք ունի՝գործը կարճվելու է, քանի որ նախաքննության հենց սկզբից այն քննել է այն մարմինը, որը որ իրավունք չուներ։
Դեռ 2015 թ Ագարակի զորամասում Արթուր Հակոբյանի նկատմամբ իրականացվել էր խոշտանգում եւ դաժան վերաբերմունք, որի հետեւանքով նա ձեռք էր բերել հոգեկան առողջության հետ կապված խնդիրներ։
Դեպքի առիթով 13․11․ 2016 թ ՀՀ քննչական կոմիտեի զինվորական քննչական գլխավոր վարչության 9-րդ կայազորային քննչական բաժնում ՀՀ քրեական օրենսգրքի 358 .1-րդ հոդվածի երկրորդ մասի հատկանիշերով՝ ստորադասի նկատմամբ բռնի գործողություններ կատարելը կամ դրանք կատարելու սպառնալիքի հոդվածով, հարուցվել էր քրեական գործ եւ Արթուր Հակոբյանը ճանաչվել էր տուժող։
Սակայն կարճ ժամանակ անց հարուցված քրեական գործը կարճվել էր։ Արթուր Հակոբյանի ներկայացուցիչ, փաստաբան Արա Ղարագյոզյանը կարճման որոշումները բողոքարկել էր առաջին եւ վերաքննիչ դատարաններ։ Ստորադաս ատյանները մերժել էին բողոքները։ Փոխարենը Վճռաբեկ դատարանը ճանաչել էր Արթուր Հակոբյանի իրավունքների եւ ազատությունների, ինչպես նաեւ  խոշտանգումներից զերծ մնալու իրավունքի խախտման փաստը։
Դատարանը գտել էր, որ հոգեկան խնդիրներ ունեցող անձը պետք է լսված լինելու իրավունք ունենա, ինչպես նաեւ գործով պետք է առերեսումներ կատարվեին, որը չի կատարվել։
Արթուր Հակոբյանն իրեն խոշտանգելու մեջ մեղադրում է իր հրամանատար Ջիվան Մկրտչյանին։  Մինչդեռ նրա հետ առերեսումներ նախկինում չեն արվել։ Այս անգամ Ջիվան Մկրտչյանի հետ առերեսում կատարվել է, սակայն նախաքննական գաղտնիքից ելնելով՝ դեռ չի հրապարակվում նրա ցուցմունքը։ Բացի Ջիվան Մկրտչյանից, առերեսում է կատարվել եւս երկու անձի միջեւ։
«Չորս տարի սպասել էինք, որ կատարվեր երեք առերեսում եւ վերջ։ Արդյունավետ նախաքննություն չի կատարվել խոշտանգման փաստը բացահայտելու ուղղությամբ»,- ասում է Արա Ղարaագյոզյանը։
Գործի վերաբացումից հետո Արա Ղարագյոզյանը մի շարք միջնորդություններ է ներկայացրել, որոնք մերժվել են։ Ներկայացուցիչը անգործ չի նստել, այս ընթացքում դատախազության եւ քննիչի անգործությունը վիճարկել է դատարանում։
Գործի վերաբացումից հետո թե քննիչին, եւ թե Գորիսի կայազորի դատախազին փաստաբանը միջնորդություն է ներկայացրել, քանի որ քրեական գործը հարուցվել է սխալ հոդվածով։ Փաստաբանը պահանջել էր նաեւ Ստամբուլյան արձանագրության հիման վրա նշանակել փորձաքննություն՝ պարզելու համար տուժողը ենթարկվել է խոշտանգման, թե՝ ոչ։ Ինչպես քննիչը, այնպես էլ Գորիսի կայազորի դատախազը մերժել են նրա միջնորդությունները։
«Եթե իրականում քննիչը եւ դատախազը կաշկանդված չլիներ սույն գործով և օբյեկտիվ լրիվ քննություն իրականացնեին, պարզից էլ պարզ է, որ Ջիվան Մկրտչյանին առնվազն պետք է մեղադրանք առաջադրվեր։ Իսկ մինչ օրս Ջիվան Մկրտչյանը վկայի կարգավիճակում է հանդես գալիս»,- ասում է Արա Ղարագյոզյանը։
Կասկածելով քննիչ Ա․Սարգսյանի եւ դատախազ Հ․ Մարգարյանի անաչառությանը՝ Արա Ղարագյոզյանը՝, մինչ նախաքննության ավարտի մասին տեղեկանալը, դիմել էր գլխավոր դատախազ Արթուր Դավթյանին։ Նա քննիչին եւ դատախազին հայտնել էր բացարկ եւ խնդրել միջնորդությունը բավարարել՝ գործը տեղափոխելով Երեւան։
Նա գլխավոր դատախազից պահանջել է միջնորդությունն անձամբ քննել եւ չուղարկել այն մարմին, որը խախտել է տուժող կողմի իրավունքները։
Նախորդ նյութըՔննիչ Հովիկ Սարգսյանն արտոնյալ կարգավիճակում
Հաջորդ նյութը«Ցմահ` դեռ չի նշանակում ավարտ»
Ադրբեջանի զինուժը կրակել է հայկական դիրքերի ուղղությամբ, կրակը լռեցված է. ՊՆ
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.